
«Қазақстандық рейтингтік агенттіктің жарғылық және меншікті капиталының ең төмен мөлшерін, шетелдік рейтингтік агенттіктің меншікті капиталының ең төмен мөлшерін бекіту туралы» 
Қазақстан Республикасы Қаржы нарығын реттеу және дамыту агенттігі Басқармасының қаулысының жобасына түсіндірме жазба
(бұдан әрі – Жоба)

1. Әзірлеуші мемлекеттік органның атауы.
Қазақстан Республикасының Қаржы нарығын реттеу және дамыту агенттігі (бұдан әрі – Агенттік).
2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері.
«Кредиттік рейтингтік қызмет туралы» Қазақстан Республикасы Заңының 7-бабының 2) тармақшасына және 11-бабының 5-тармағына сәйкес Агенттік қазақстандық және шетелдік рейтингтік агенттіктердің капиталының ең төмен мөлшерін бекітуге уәкілетті. Жоба осы өкілеттіктерді іске асыру және нарыққа кіру талаптарын нақтылау мақсатында әзірленді.
3. Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).
Жобаны қабылдау мемлекеттік бюджеттен қаржылық шығындарға әкеп соқпайды.
4. Жоба қабылданған жағдайда болжанатын халықтың ауқымды топтары үшін әлеуметтік-экономикалық, құқықтық және (немесе) өзге салдары, сондай-ақ жоба ережелерінің ұлттық қауіпсіздікті қамтамасыз етуге ықпалы.
Жобаны қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды, сондай-ақ ұлттық қауіпсіздікті қамтамасыз етуге теріс әсер етпейді.
5. Әлеуетті стейкхолдерлер (мемлекет, бизнес-қоғам, халық, өзге санаттар) үшін мүмкін салдарды егжей-тегжейлі сипаттайтын нақты мақсаттар мен күтілетін нәтижелердің мерзімдері.
Жобаның мақсаты рейтингтік агенттіктердің капиталына бірыңғай және айқын талаптар белгілеу, нарыққа тек қаржылық тұрақты ұйымдардың кіруін қамтамасыз ету, рейтингтік қызмет саласындағы реттеуді жетілдіру болып табылады.
[bookmark: _GoBack]Күтілетін нәтижелер:
· қазақстандық рейтингтік агенттік үшін капиталдың ең аз мөлшерін бекіту;
· шетелдік рейтингтік агенттік үшін капиталдың ең төменгі мөлшерін бекіту;
· инвесторлар мен рейтинг пайдаланушыларының сенімін нығайту.
Күтілетін мерзімі: қаулы күшіне енген сәттен бастап (мемлекеттік тіркеу және ресми жариялаудан кейін).
6. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және (немесе) толықтырулар енгізу талап етілетін-етілмейтінін көрсету) не ондай қажеттіліктің болмауы.
Жоқ.
7. Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.
Сәйкес келеді.
8. Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.
Жеке кәсіпкерлік субъектілерінің шығындарының қысқаруы және (немесе) өсуі күтілмейді.
